Ludo krstarenje

Ludo krstarenje () američka je komedija iz 2003, koju je režirao Mort Nathan.

 Radnja 
Jerry i Nick su dva prijatelja kojima su ljubavni životi dodirnuli samo dno. Jerry je do dna stigao u trenutku kada se ispovraćao po svojoj uštogljenoj i pretencioznoj djevojci Feliciji, koju je trenutak prije pokušao zaprositi (Jerry i njegova djevojka pritom su se vozili u velikom balonu na topli zrak).

Nakon što su slučajno sreli prijatelja, koji se oženio prekrasnom djevojkom, koja je daleko izvan njegove lige, a koju je upoznao na krstarenju, prethodno spomenuti dvojac pokušava pobjeći od svojih problema čineći isto što je napravio i njihov prijatelj, tj. oni odlučuju rezervirati karte za isto takvo krstarenje. Na putu do turističke agencije oni, na parkingu, imaju kratki susret s homoseksualcem, koji se pretvara da nije homoseksualac. Potom, Nick i Jerry ulaze u agenciju, u kojoj shvaćaju da taj čovjek (s kojim su se na parkingu posvađali) radi baš u toj agenciji, a nakon čega nastavljaju s prethodno započetom svađom. Potaknut svađom (bar se tako činilo u tom trenutku), upravitelj agencije (Will Ferrell) izvinjava se za grube riječi upućene od njegovog zaposlenika, nakon čega lično radi rezervaciju njihovih karata. Međutim, Nick i Jerry nisu svjesni činjenice da ih je upravitelj agencije upravo strašno prevario, ne bi li im se na taj način osvetio za Nickovo vrijeđanje osobe, koja će se nakon što oni napuste agenciju, pokazati njegovim ljubavnikom (upraviteljevim).

Potom se Nick i Jerry uspijevaju ukrcati na brod, ne primijetivši veliko platno na strani broda na kojem se objavljuje da ovaj brod služi homoseksualnoj zajednici. Nakon što brod isplovi iz luke, postaje očigledno da je isti krcat homoseksualcima. U pokušaju napuštanja broda, Nick ispaljuje signalnu raketu u zrak, u nadi da će se pojaviti brod s ljudima heteroseksualnog opredjeljenja. Međutim, kasnije se ispostavlja, kako je signalna raketa pogodila helikopter koji je prevozio švedski ženski tim koji se takmiči u disciplini najboljeg tena. Naravno, taj pogodak signalnom raketom je uzrokovao pad tog helikoptera. Brod, na kojem se nalazi dvojac glavnih likova, spašava tucet prekrasnih plavuša, koje na vrlo kratkoj uzici drži njihova trenerica, koja je odlučna u tome da ih drži podalje od muškaraca.

Jerry pokušava iskoristiti trenutnu situaciju na najbolji mogući način, tj. on pokušava zavesti ljupku instruktoricu plesa, heteroseksualnog oprijedjeljena, sve dok ga ne snađe nevolja u obliku njegove bivše i razmažene djevojke, koja ga želi nazad.

Nadalje, Nick napreduje u svom odnosu s jednom od članica bikini-tima. On, tokom putovanja, također saznaje i mnogo toga o sebi. Nick zapravo otkriva kako uživa biti u društvu homoseksualaca, koji mu polako postaju prijatelji, nakon što otkrije kako se oni ne razlikuju mnogo od heteroseksualaca. Nakon što se probudi u istom krevetu s jednim od njih, Nick počinje vjerovati kako je imao seksualni odnos s njim, te zbog toga počinje o sebi razmišljati kao o skrivenom homoseksualcu. Njegovo prethodno spomenuto razmišljanje biva raspršeno, nakon što mu muškarac s kojim se našao u krevetu, govori kako se između njih nije ništa dogodilo a nakon čega on nastavlja sa zavođenjem plavokose Šveđanke.

Potom, Jerryeva bivša djevojka pronalazi njegov brod, nakon čega namjerava da se pomiri sa njim. No, prije nego uspije s njim progovoriti ona ga viđa kako se ponaša i pleše kao "Jerry homoseksualac". Nakon prethodnog događaja, Jerry pokušava uvjeriti svoju bivšu djevojku kako je on heteroseksualac, pri čemu istovremeno, tim istim postupkom, izdaje Gabriellu. Felicia i Jerry se potom odlaze vjenčati. No, tokom njihovog vjenčanja, u trenutku kada svećenik izgovara riječi "zauvijek zadržite svoj mir", Nick ljubi Jerryja, nakon čega, uz pomoć Hectora, odlaze pronaći Gabriellu. Nadalje, u svrhu pomirenja i ponovnog uspostavljanja veze s Gabriellom, koje naposljetku završava sretno, Loyd i Jerry padobranom se spuštaju na brod na kojem se ona nalazi. Potom, Nick odlazi u Švedsku pronaći Ingu, tek da bi otkrio kako ona nije kod kuće, no zato njena mlađa sestra jest. Film završava s govorom Ingine majke, koja obaviještava Nicka da će trenerica Ingine mlađe sestre doći na večeru. Za sam kraj slijedi neugodan susret Nicka s trenericom, za koju se ispostavlja da je ista ona koju je Nick sreo na brodu, tj. trenerica Ingine sestre ista je osoba koja je trenirala i Ingu.

 Uloge 

Cuba Gooding Jr. kao Jerry Robinson
Horatio Sanz kao Nick Ragoni
Roselyn Sanchez kao Gabriella
Vivica A. Fox kao Felicia
Victoria Silvstedt kao Inga
Roger Moore kao Lloyd Faversham
Artie Lange kao Brian
Richard Roundtree kao Felicijin otac
Will Ferrell kao Brianov momak

 Nominacije 
Film je bio nominovan u dvije kategorije za neslavnu nagradu Zlatna malina: najgori glumac (Cuba Gooding Jr.) i najgori režiser (Mort Nathan).

 Kritika 
Kritičari su razapeli film, koji je uz to i loše prošao na kino-blagajnama. Chris Rock je tokom TV-prijenosa dodjele Oscara 2005. zbijao šale na Goodingov račun zbog toga što je glumio u ovom filmu nakon što je prethodno osvojio Oscara.

 Vanjski linkovi 
Službeni sajt

Kategorija:Američki filmovi
Kategorija:Filmovi iz 2003.
Kategorija:Filmovi na engleskom jeziku
Kategorija:Filmovi s radnjom u Los Angelesu